**TERMÉKNÉV ROCK IMPREGNATED terméskő impregnáló**

**LEÍRÁS/ANYAGÖSSZETÉTEL** Folyékony, színtelen, szagtalan impregnáló anyag. A terméskövek, vagy pattintott tégla esetén az impregnáló anyag védi a köveket, téglát, illetve a fugázó anyagot a fagyástól és a mohásodástól, könnyíti a tisztítását és felpezsdíti az eredeti színét. A bevonó anyag vízlepergető hatást biztosít.

**ALKALMAZÁSI TERÜLET** Terméskő burkolatok, pattintott tégla díszburkolatok utólagos felületi kezelésére. BETON PAINT lábazati-, beton-, és palafesték járófelületre felhordása után ajánlott a felületvédelem érdekében.

**ALAPFELÜLET JELLEMZŐI** A ROCK IMPREGNATED terméskő impregnáló anyag felhordása előtt a felületet meg kell tisztítani, a felület száraz és pormentes legyen.

**FELDOLGOZÁS MÓDJA** A bevonó anyagot mindig száraz, tiszta, pormentes felületre kell felhordani 2 rétegben. A 2 réteg között 20 °C felületi és léghőmérséklet esetén minimum 4 óra száradási időt kell biztosítani.

**FONTOS TUDNIVALÓK** Nedves, párás, csapadékos időben a bevonó anyagot nem szabad felhasználni! Felhordás után legalább 12 órán át védeni kell a csapadéktól, illetve nedvességtől. A felhordás és száradási idő alatt a felületi és léghőmérséklet 10 °C alá nem süllyedhet, illetve tűző napon a termék használata nem javasolt. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a száradást. A bevonó anyagba idegen anyagot belekeverni tilos! Az impregnálást 2–3 évente célszerű megismételni a kő minőségétől a felhordott anyag mennyiségtől és az igénybevételtől függően. A ROCK IMPREGNATED terméskő impregnáló anyag teljes felületre történő felhordása előtt javasolt felület próbát végezni! A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 1062-1:2004.

**MŰSZAKI ALAPADATOK**

**Anyagigény:** 6-10 m2/ l /réteg a felülettől és annak nedvszívó képességétől függően.

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alapfelülettől függően.

**Hígítás:** 1 l anyaghoz 1 l csapvíz, első rétegként, második rétegként 1 l anyaghoz max. 0,3 l víz.

**Utókezelés:** az impregnálást 2-3 évente célszerű megismételni.

**Felhordás eszközei:** ecset, henger, szórópisztoly.

**Kültéri/beltéri:** kültéri és beltéri felhasználásra.

**Hőmérséklet:** +5 - +25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Rétegigény:** 2 rétegben.

**Száradási idő:** ~4 óra.

**pH érték:** 8,4 ± 3% (10%-os vizes szuszpenzióban).

**Átvonhatóság:** 2 réteg között minimum 4 óra száradási időt kell biztosítani.

**Tűzvédelmi besorolás:** F.

**KISZERELÉS** 4 l, légmentesen záródó műanyag vödörben, 1 l, műanyag flakonban.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).